ΑΠΟΦΑΣΕΙΣ
Αριθμ. απόφ. 27/2023
Έγκριση της τροποποίησης του Κανονισμού Εσωτερικής Υπηρεσίας του Εφετείου Θεσσαλονίκης,
που επήλθε με την υπ’ αρ. 1/2023 απόφαση της
Ολομέλειας αυτού.
Η ΟΛΟΜΕΛΕΙΑ TOY APEΙOY ΠΑΓΟΥ
(Σε συμβούλιο)
Σήμερα, 9 Νοεμβρίου 2023, ημέρα Πέμπτη και ώρα
09.30 στο Μέγαρο του Αρείου Πάγου και στο ακροατήριο της Ολομέλειας (1ος όροφος) συνήλθε, ύστερα από
νόμιμη πρόσκληση της Προέδρου του Αρείου Πάγου, η
κατά τα άρθρα 15 του Κώδικα Οργανισμού Δικαστηρίων
και Κατάστασης Δικαστικών Λειτουργών (ν. 4938/2022,
όπως ισχύει σήμερα) και 64 παρ. 3 του ν. 3900/2010,
Ολομέλεια σε συμβούλιο, στην οποία έλαβαν μέρος οι:
1) Ιωάννα Κλάπα-Χριστοδουλέα, Πρόεδρος του Αρείου
Πάγου, 2) Γεώργιος Χριστοδούλου, 3) Μυρσίνη Παπαχίου,
4) Αικατερίνη Κρυσταλλίδου (η οποία συμμετείχε μέσω
τηλεδιάσκεψης), 5) Ασημίνα Υφαντή, 6) Ελένη Κατσούλη
(η οποία συμμετείχε μέσω τηλεδιάσκεψης), Αντιπρόεδροι του Αρείου Πάγου, 7) Χρήστος Κατσιάνης, 8) Ιω-
άννα Μαργέλλου-Μπουλταδάκη, 9) Μαρουλιώ Δαβίου
(η οποία συμμετείχε μέσω τηλεδιάσκεψης), 10) Μαρία
Κουφούδη, 11) Σοφία Οικονόμου, 12) Δημήτριος Τράγκας, 13) Ελένη Μπερτσιά, 14) Διονύσιος Παλλαδινός,
15) Στέφανος-Σπυρίδων Πανταζόπουλος, 16) Αγάπη
Τζουλιαδάκη, 17) Γεώργιος Αυγέρης, 18) Αλεξάνδρα
Αποστολάκη, 19) Βρυσηίς Θωμάτου, 20) Αριστείδης
Βαγγελάτος, 21) Ελευθέριος Σισμανίδης (ο οποίος συμμετείχε μέσω τηλεδιάσκεψης), 22) Σττυρίδων Κουτσο-
χρήστος, 23) Ελένη Χροναίου, 24) Σταυρούλα Κουσουλού, 25) Αναστασία Παπαδοπούλου (η οποία συμμετείχε
μέσω τηλεδιάσκεψης), 26) Τριανταφύλλη Δρακοπούλου,
27) Γεώργιος Σχοινοχωρίτης, 28) Ευτύχιος Νικόπουλος,
29) Γεώργιος Παπαγεωργίου, 30) Κορνηλία Πανούτσου,
31) Χρυσούλα Πλατιά, 32) Βαρβάρα Πάπαρη - Εισηγήτρια, 33) Φώτιος Μουζάκης, 34) Ελπίδα Σιμιτοπούλου,
35) Μαρία-Μάριον Δερεχάνη, 36) Αικατερίνη Χονδρορίζου, 37)Λεωνίδας Χατζησταύρου, 38) Ευαγγελία Για-
κουμάτου, 39) Μερόπη Τζουγκαράκη, 40) Παναγιώτης
Λυμπερόπουλος, 41) Μιχαήλ Αποστολάκης, 42) Νίκη
Κατσιαούνη, 43) Φωτεινή Μηλιώνη, 44) Αντιγόνη Τζελέπη, 45) Απόστολος Φωτόπουλος, 46) Μαρία Πετσάλη,
47) Ερατώ Κολέση, 48) Ερασμία Λιούλη, 49) Ζωή Καραχάλιου, 50) Σπυριδούλα Λιάτη, 51) Στυλιανή Μπλέ-
τα, 52) Ηλίας Γιαρένης, 53) Ελένη Θεοδωρακοπούλου,
54) Διονυσία Νίκα και 55) Δέσποινα Βασιλοδημητράκη,
Αρεοπαγίτες. Κωλύονται και δεν παρέστησαν οι λοιποί
Αντιπρόεδροι του Αρείου Πάγου και Αρεοπαγίτες.
Παραστάθηκαν η Εισαγγελέας του Αρείου Πάγου, Γεωργία Αδειλίνη, και η Γραμματέας της Ολομέλειας Ηρά-
κλεια Γιαννακοπούλου, Προϊσταμένη Διεύθυνσης της
Γραμματείας του Αρείου Πάγου.
Στην αρχή της συνεδρίασης, η Πρόεδρος γνωστοποίησε στα μέλη της Ολομέλειας, ότι στον Άρειο Πάγο
υπηρετούν, εκτός από την Πρόεδρο του Αρείου Πάγου,
11 Αντιπρόεδροι και 76 Αρεοπαγίτες.
Ακολούθως, με εντολή της Προέδρου, η Γραμματέας
της Ολομέλειας, εκφώνησε τα ονόματα των υπηρετούντων Αντιπροέδρων του Αρείου Πάγου και Αρεοπαγιτών,
όπου διαπιστώθηκε, ότι από τους 88 υπηρετούντες Δικαστές είναι παρόντες οι αναφερόμενοι στην αρχή της
παρούσας πενήντα πέντε (55), δηλαδή είναι παρόντα περισσότερα από τα μισά μέλη της Ολομέλειας, άρα υπάρ-
χει η προβλεπόμενη από τον νόμο απαρτία (άρθρα 15
παρ. 4 και 27 παρ. 1 του ν. 4938/2022, όπως ισχύει).
Η Ολομέλεια του Αρείου Πάγου συγκλήθηκε νομίμως,
με την από 13 Οκτωβρίου 2023 έγγραφη πρόσκληση της
Προέδρου του Αρείου Πάγου προς την Εισαγγελέα του
Αρείου Πάγου και τους υπηρετούντες στον Άρειο Πάγο δικαστικούς λειτουργούς (άρθρο 15 παρ. 2 του ν. 4938/2022,
όπως ισχύει), προκειμένου να αποφασίσει για την έγκριση ή
μη της υπ’ αρ. 1/2023 απόφασης της Ολομέλειας του Εφετείου Θεσσαλονίκης, η οποία διαβιβάσθηκε με το υπ’ αρ.
755/22-02-2023 έγγραφο της Προέδρου του Τριμελούς
Συμβουλίου Διεύθυνσης του Εφετείου Θεσσαλονίκης, Σοφίας Μαντζακίδου, Προέδρου Εφετών «Αποστολή αντιγρά-
φου απόφασης της Ολομέλειας του Εφετείου Θεσσαλονίκης», το οποίο έχει ως ακολούθως «Αξιότιμη κα Πρόεδρε,
Σας υποβάλλουμε ένα (1) αντίγραφο της υπ’ αρ. 1/2023
απόφασης της Ολομέλειας του Εφετείου Θεσσαλονίκης».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1293
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
Στη συνέχεια, η Εισηγήτρια - Αρεοπαγίτης, Βαρβάρα
Πάπαρη, αφού έθεσε υπόψη των μελών της Ολομέλειας:
α. Το παραπάνω έγγραφο του Εφετείου Θεσσαλονίκης
και β. την υπό κρίση υπ’ αρ. 1/2023 απόφαση, εισηγήθηκε την έγκριση της τροποποίησης του Κανονισμού
Εσωτερικής Υπηρεσίας με την ως άνω απόφαση της
Ολομέλειας του Εφετείου Θεσσαλονίκης, όπως ειδικότερα ορίζεται στο διατακτικό της παρούσας.
Η Εισαγγελέας του Αρείου Πάγου ανέπτυξε την πρόταση της και συμφώνησε με την άποψη της Εισηγήτρι-
ας και αποχώρησε από την αίθουσα πριν την έναρξη
της ψηφοφορίας, σύμφωνα με το άρθρο 15 παρ. 1
εδάφιο γ’ του ν. 4938/2022.
ΣΚΕΦΘΗΚΕ ΣΥΜΦΩΝΑ ΜΕ ΤΟΝ ΝΟΜΟ
Κατά την παρ. 7 του άρθρου 19 «Κανονισμοί εσωτερικής υπηρεσίας» του ν. 4938/2022 «Κώδικας Ορ-
γανισμού Δικαστηρίων και Κατάστασης Δικαστικών
Λειτουργών», οι καταρτιζόμενοι κανονισμοί εσωτερικής υπηρεσίας των δικαστηρίων, καθώς και οι τρο-
ποποιήσεις τους, υποβάλλονται αμέσως στις οικείες
ολομέλειες των ανώτατων δικαστηρίων, οι οποίες
έχουν δικαίωμα συμπλήρωσης, τροποποίησης ή
ακύρωσης αυτών, ως προς όλα τα σημεία και ειδικότερα ως προς τον αριθμό των δικασίμων και των
υποθέσεων που προσδιορίζονται σε κάθε δικάσιμο.
Οι κανονισμοί ισχύουν μόνο μετά την τελική έγκριση
τους από τις ολομέλειες των ανώτατων δικαστηρίων
και, αφού διαβιβαστούν στον Υπουργό Δικαιοσύνης,
δημοσιεύονται στην Εφημερίδα της Κυβερνήσεως.
Σύμφωνα δε με την υπ’ αρ. 117830/9-5-1987 κοινή
απόφαση των Υπουργών Προεδρίας της Κυβέρνησης
και Δικαιοσύνης, τα Τμήματα στα οποία διαιρούνται οι
δικαστικές υπηρεσίες, σύμφωνα με τις διατάξεις του
Οργανισμού Δικαστηρίων αντιστοιχούν σε Τμήματα,
εφ’ όσον έχουν ορισθεί να υπηρετούν σ’ αυτά τουλάχιστον πέντε υπάλληλοι.
Στην προκειμένη περίπτωση, η Ολομέλεια του Εφετείου Θεσσαλονίκης, με την υπ’ αρ. 1/2023 απόφαση,
έκρινε απαραίτητη, για την διασφάλιση της εύρυθμης
λειτουργίας της Υπηρεσίας, εκτός των άλλων και τη
συμπλήρωση, τροποποίηση, αντικατάσταση και κατάργηση διατάξεων του ισχύοντος Κανονισμού Εσω-
τερικής Υπηρεσίας του Εφετείου Θεσσαλονίκης, προς
τον σκοπό εναρμόνισης του: α) Με τον νέο Κώδικα Οργανισμού Δικαστηρίων και Κατάστασης Δικαστικών
Λειτουργών (ν. 4938/2022), όπως ισχύει σήμερα, β) με
τον νέο Κώδικα Δικαστικών Υπαλλήλων (ν. 4798/2021),
όπως αυτός ισχύει σήμερα, και γ) με τις μεταβαλλόμενες υπηρεσιακές ανάγκες.
Κατόπιν τούτων, η Ολομέλεια αποφάσισε, ομόφωνα,
την έγκριση της ως άνω γενομένης τροποποίησης και
συμπλήρωσης του Κανονισμού Εσωτερικής Υπηρεσίας
του Εφετείου Θεσσαλονίκης, όπως ειδικότερα ορίζεται
στο διατακτικό.
ΓΙΑ ΤΟΥΣ ΛΟΓΟΥΣ ΑΥΤΟΥΣ
Εγκρίνει, ομόφωνα, τη γενομένη με την υπ’  αρ.
1/2023 απόφαση της Ολομέλειας του Εφετείου Θεσσαλονίκης τροποποίηση του Κανονισμού Εσωτερικής
Υπηρεσίας, η οποία έχει ως εξής:
«ΤΜΗΜΑ ΠΡΩΤΟ: ΟΛΟΜΕΛΕΙΑ ΤΟΥ ΕΦΕΤΕΙΟΥ
Άρθρο 2
Την Ολομέλεια συγκαλεί ο πρόεδρος του τριμελούς
συμβουλίου διεύθυνσης του εφετείου. Η σύγκληση της
Ολομέλειας είναι υποχρεωτική εντός δεκαπέντε (15) ημερών, όταν: α) Ζητηθεί εγγράφως από είκοσι τουλάχιστον
μέλη της, β) ζητηθεί από τον εισαγγελέα του δικαστηρίου
και η σύγκληση της αφορά ζητήματα γενικότερου ενδιαφέροντος, οργάνωσης και λειτουργίας του δικαστηρίου,
γ) ασκηθεί προσφυγή από ένα μέλος της εναντίον πράξεως ή αποφάσεως του προέδρου του τριμελούς συμβουλί-
ου διεύθυνσης του εφετείου, δ) ζητηθεί με απόφαση του
οικείου δικηγορικού συλλόγου για θέματα που άπτονται
της άσκησης του δικηγορικού λειτουργήματος, κατά τη
συζήτηση των οποίων δικαιούται ο πρόεδρος ή εκπρόσωπος του οικείου δικηγορικού συλλόγου να παρίσταται,
να μετέχει της συζητήσεως, αποχωρεί δε πριν την έναρξη της ψηφοφορίας, και ε) ζητηθεί από τον προϊστάμενο
της γραμματείας του δικαστηρίου μετά από απόφαση
της υπηρεσιακής συνέλευσης, η οποία λαμβάνεται με
απόλυτη πλειοψηφία του συνόλου των μελών της. Στην
τελευταία αυτή περίπτωση η απόφαση αφορά θέματα
που άπτονται της λειτουργίας της γραμματείας του Εφετείου, κατά τη συζήτηση των οποίων, ενώπιον της ολο-
μέλειας, μπορεί να παρίσταται και ο προϊστάμενος της
γραμματείας, ο οποίος αποχωρεί πριν από την έναρξη
της ψηφοφορίας.
Άρθρο 10
Οι αποφάσεις της Ολομέλειας λαμβάνονται με απόλυτη πλειοψηφία των παρόντων μελών της. Αν για κάποιο
θέμα σχηματισθούν περισσότερες από δύο γνώμες,
επαναλαμβάνεται η ψηφοφορία για μία από τις δύο
επικρατέστερες γνώμες. Οι αποφάσεις της Ολομέλειας
υπερισχύουν των αποφάσεων ή πράξεων των άλλων
οργάνων του δικαστηρίου για το ίδιο όμως θέμα.
Άρθρο 12Α
Με απόφαση της ολομέλειας του Εφετείου: α) ορίζεται
ανά τριετία ένας δικαστικός λειτουργός ως εκπρόσωπος
τύπου του Εφετείου, με τον αναπληρωτή του, που θα
είναι ο εκάστοτε Πρόεδρος του Τριμελούς Συμβουλίου
Διεύθυνσης του Εφετείου Θεσσαλονίκης και β) τίθεται το
πλαίσιο άσκησης των καθηκόντων του. Ο εκπρόσωπος
τύπου επικουρείται στο έργο του από έναν (1) δικαστικό
υπάλληλο του Εφετείου Θεσσαλονίκης, κατά προτίμηση του κλάδου ΠΕ Δικαστικής Επικοινωνίας και Διεθνών
Σχέσεων.
ΤΜΗΜΑ ΔΕΥΤΕΡΟ:
ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΕΦΕΤΕΙΟΥ
Άρθρο 19
Ο αριθμός των συνθέσεων των πιο πάνω πολιτικών
τμημάτων, καθώς και ο αριθμός των προέδρων εφετών
και των εφετών που υπηρετούν σ’ αυτά, ρυθμίζονται με
απόφαση του τριμελούς συμβουλίου διεύθυνσης του εφετείου, ανάλογα με τον αριθμό των υποθέσεων που εισάγο-
νται σ’ αυτές και τον αριθμό των υπηρετούντων δικαστών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
Άρθρο 22
Ώρα έναρξης των συνεδριάσεων στα ανωτέρω πολιτικά τμήματα του εφετείου ορίζεται ως ακολούθως.
1. Α’ Πολιτικό Τμήμα, α) Για το Τριμελές Εφετείο, η δεκάτη (10η) πρωινή και β) για το Μονομελές Εφετείο, η
ενδέκατη (11η) πρωινή.
2. Β’ Πολιτικό Τμήμα, η δεκάτη (10η) πρωινή.
3. Γ’ Πολιτικό Τμήμα, η δεκάτη (10η) πρωινή,
4. Δ’ Πολιτικό Τμήμα: α) Για το Τριμελές Εφετείο, η δεκάτη (10η) πρωινή και β) για το Μονομελές Εφετείο, η
ενδέκατη (11η) πρωινή, εκτός του δικαστηρίου μονομελούς συνθέσεως που εκδικάζει αιτήσεις καθορισμού
προσωρινής τιμής μονάδας απαλλοτριώσεως, για το
οποίο ορίζεται η δέκατη (10η) πρωινή.
5. Ε’ Πολιτικό Τμήμα, η δεκάτη (10η) πρωινή.
6. ΣΤ’ Ειδικό Πολιτικό Τμήμα, η ενδέκατη (11η) πρωινή.
7. Ζ’, Η’ και Θ’ Ειδικά Πολιτικά Τμήματα, η δεκάτη (10η)
πρωινή.
Ώρα έναρξης των συνεδριάσεων σε όλα τα ανωτέρω
πολιτικά τμήματα του εφετείου ορίζεται η δεκάτη (10η)
πρωινή, πλην του ΣΤ’ Πολιτικού Τμήματος, που ορίζεται
η ενδέκατη (11η) πρωινή.
Άρθρο 26
Στο διάστημα των θερινών τμημάτων η τήρηση της
ανωτέρω διατάξεως του άρθρου 24 του παρόντος Κανονισμού ανατίθεται, στα μεν τμήματα, όπου υπηρετούν
τα μέλη του τριμελούς συμβουλίου, σ’ αυτά (μέλη), στα
λοιπά δε τμήματα στον προεδρεύοντα σ’ αυτά πρόεδρο
εφετών ή αρχαιότερο εφέτη.
ΚΕΦΑΛΑΙΟ Β’.
Το Ποινικό Τμήμα του Εφετείου
Άρθρο 34
Το Ποινικό Τμήμα συγκροτείται από τους προέδρους
εφετών και τους αρχαιότερους εφέτες, οι οποίοι με
απόφαση της Ολομέλειας ορίζονται να προεδρεύουν
αποκλειστικά στα ποινικά δικαστήρια για δύο (2) έτη,
με δυνατότητα παράτασης της θητείας τους για ένα (1)
ακόμη έτος, και όλους τους υπόλοιπους εφέτες ως μέλη.
Άρθρο 38
Τα ποινικά δικαστήρια του Εφετείου Θεσσαλονίκης
συνεδριάζουν στις ακόλουθες ημέρες:
Α) Το Μικτό Ορκωτό Εφετείο: κάθε Δευτέρα και Παρασκευή κάθε μήνα, εντός των είκοσι τεσσάρων (24)
ημερών που διαρκεί η σύνοδος του δικαστηρίου αυτού
(παρ. 2 του άρθρου 377 Κώδικα Ποινικής Δικονομίας).
Β) Το Πενταμελές Εφετείο: 1) Την πρώτη και την τέταρτη Τρίτη κάθε μήνα, 2) τη δεύτερη Τετάρτη κάθε μήνα,
3) την πρώτη Πέμπτη κάθε μήνα, 4) την τρίτη Πέμπτη
των μηνών Ιανουαρίου, Μαρτίου, Μαΐου, Σεπτεμβρίου
και Νοεμβρίου, 5) την τέταρτη Παρασκευή κάθε μήνα,
εκτός της τέταρτης Παρασκευής του μηνός Δεκεμβρίου
και 6) την τέταρτη Δευτέρα του μήνα Σεπτεμβρίου.
Γ) Το Τριμελές Εφετείο Κακουργημάτων Α] α) τη δεύτερη, τρίτη και τέταρτη Δευτέρα κάθε μήνα, β) την πρώτη
και τρίτη Τρίτη κάθε μήνα, γ) την τρίτη Πέμπτη των μηνών Οκτωβρίου, Δεκεμβρίου, Φεβρουαρίου, Απριλίου
και Ιουνίου, δ) τη δεύτερη Τρίτη των μηνών Οκτωβρίου,
Νοεμβρίου, Δεκεμβρίου, Ιανουαρίου, Φεβρουαρίου,
Μαρτίου, Απριλίου, Μαΐου και Ιουνίου, που προσδιορίζονται ποινικές υποθέσεις Α’ Βαθμού και Β] α) Την πρώτη
Δευτέρα κάθε μήνα, β) την δεύτερη Πέμπτη κάθε μήνα,
γ) την τρίτη Τετάρτη κάθε μήνα, δ) την τέταρτη Τρίτη
κάθε μήνα και ε) την τρίτη Πέμπτη των μηνών Σεπτεμβρίου, Νοεμβρίου, Ιανουαρίου, Μαρτίου και Μαίου, που
προσδιορίζονται, εφέσεις κατά του Μονομελούς Εφετείου Κακουργημάτων, ποινικές υποθέσεις, που αφορούν
κατηγορούμενους που κρατούνται προσωρινά, αιτήσεις
αναστολών και διορθώσεις αποφάσεων που αφορούν
αποφάσεις Τριμελούς Εφετείου Κακουργημάτων.
Δ) Το Τριμελές Εφετείο Πλημμελημάτων: α) Την πρώτη, δεύτερη, τρίτη και τέταρτη Τρίτη κάθε μήνα, β) κάθε
Πέμπτη κάθε μήνα και γ) σε δύο (2) ημέρες Τετάρτη κάθε
μήνα. Και
Ε) Το Μονομελές Εφετείο Κακουργημάτων: την πρώτη,
δεύτερη, τρίτη και τέταρτη Δευτέρα κάθε μήνα, καθώς
και την πρώτη, δεύτερη, τρίτη και τέταρτη Τετάρτη κάθε
μήνα, Τα παραπάνω δεν ισχύουν κατά το χρονικό διάστημα των θερινών τμημάτων, ήτοι από 1 Ιουλίου έως και
15 Σεπτεμβρίου κάθε έτους, όπου τηρείται διαφορετικό
πρόγραμμα, οριζόμενο με απόφαση της Ολομέλειας του
Εφετείου.
Άρθρο 39
Το Τριμελές Εφετείο Ανηλίκων συγκροτείται από έναν
(1) εφέτη, ως προεδρεύοντα, και δύο (2) νεότερους
από αυτόν εφέτες, ως μέλη. Ο δικαστής ανηλίκων και
ο αναπληρωυατικός του ορίζονται για δύο (2) έτη με
προεδρικό διάταγμα μετά από απόφαση της Ολομέλειας
του Εφετείου. Τους εφέτες-μέλη της σύνθεσης ορίζει ο
πρόεδρος του τριμελούς συμβουλίου διεύθυνσης του
Εφετείου. Το Δικαστήριο αυτό συνεδριάζει ημέρα Τετάρτη, της δεύτερης εβδομάδας, εκάστου μηνός.
Άρθρο 41
Σε κάθε συνεδρίαση των ποινικών δικαστηρίων του
Εφετείου ο αριθμός των εισαγομένων υποθέσεων δεν
πρέπει σε καμιά περίπτωση να υπερβαίνει:
Α) Τις είκοσι (20) υποθέσεις στο Τριμελές Εφετείο
Πλημμελημάτων, από τις οποίες οι δεκαπέντε (15) θα
προσδιορίζονται από τον Εισαγγελέα Εφετών και οι υπόλοιπες από το δικαστήριο σε περιπτώσεις αναβολών σε
ρητή δικάσιμο.
Β) Στο Τριμελές Εφετείο Κακουργημάτων: α) Εφόσον
δικάζει υποθέσεις σε πρώτο βαθμό, τις δέκα (10), από
τις οποίες οι επτά (7) θα προσδιορίζονται από τον Εισαγγελέα Εφετών και οι υπόλοιπες από το δικαστήριο
σε περιπτώσεις αναβολών σε ρητή δικάσιμο, και β) εφόσον δικάζει εφέσεις κατά αποφάσεων του Μονομελούς
Εφετείου Κακουργημάτων, τις δεκαοκτώ (18), από τις
οποίες οι δεκατρείς (13) θα προσδιορίζονται από τον
Εισαγγελέα Εφετών και οι υπόλοιπες από το δικαστήριο
σε περιπτώσεις αναβολών σε ρητή δικάσιμο.
Γ) Τις οκτώ (8) στο Πενταμελές Εφετείο, από τις οποίες
οι πέντε (5) θα προσδιορίζονται από τον Εισαγγελέα Εφετών και οι υπόλοιπες από το δικαστήριο σε περιπτώσεις
αναβολών σε ρητή δικάσιμο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
Δ) Τις δύο (2) στο Μικτό Ορκωτό Εφετείο.
Ε) Τις δεκαπέντε (15) στο Μονομελές Εφετείο Κακουργημάτων, από τις οποίες οι δώδεκα (12) θα προσδιορίζο-
νται από τον Εισαγγελέα Εφετών και οι υπόλοιπες από το
Δικαστήριο,σε περιπτώσεις αναβολών σε ρητή δικάσιμο.
Άρθρο 42
Επιτρέπεται, ύστερα από σύμφωνη γνώμη και του προέδρου του τριμελούς συμβουλίου διεύθυνσης του Εφετείου,
ο προσδιορισμός υποθέσεως καθ’ υπέρβαση του προβλεπόμενου στο προηγούμενο άρθρο αριθμού μόνον όταν
α) Υπάρχει άμεσος κίνδυνος παραγραφής του αξιοποίνου
κάποιας πράξης, ή β) επίκειται σε πολύ σύντομο χρόνο η
αποφυλάκιση του κρατούμενου κατηγορουμένου από τις
φυλακές, εξαντλείται το ανώτατο όριο της προσωρινής του
κρατήσεως, ή γ) πρόκειται για παρεμπίπτουσες υποθέσεις,
όπως αιτήσεων καθορισμού συνολικής ποινής, ακύρωσης
διαδικασίας, ακύρωσης απόφασης, αναστολής εκτέλεσης
απόφασης, διόρθωσης απόφασης κ.λ.π.. Στην υπό στοιχείο γ’ περίπτωση οι υποθέσεις που μπορούν να προσδι-
οριστούν καθ1 υπέρβαση του αριθμού, που προβλέπεται
στο άρθρο 41 δεν επιτρέπεται να υπερβαίνει τις τρεις (3)
συνολικά σε κάθε πινάκιο, ανεξαρτήτως του είδους των.
ΚΕΦΑΛΑΙΟ Γ’.
Η Κλήρωση των ποινικών συνθέσεων
Άρθρο 46
Για την κλήρωση κατάρτισης των συνθέσεων των ποινικών δικαστηρίων στις δικάσιμους κάθε μήνα ο πρόε-
δρος του τριμελούς συμβουλίου διεύθυνσης του Εφετείου καταρτίζει τρεις (3) πίνακες, οι οποίοι περιλαμβάνουν
κατ’ αρχαιότητα και με αριθμητική σειρά τα ονόματα:
Α) Όλων των αρχαιοτέρων προέδρων εφετών, που ορίσθηκαν με απόφαση της Ολομέλειας να προεδρεύουν
στα ποινικά δικαστήρια από τους οποίους κληρώνονται
οι πρόεδροι των μικτών ορκωτών εφετείων και των πενταμελών εφετείων, Β) όλων των νεότερων προέδρων
εφετών και αρχαιότερων εφετών που ορίσθηκαν από
την Ολομέλεια να προεδρεύουν στα ποινικά δικαστήρια,
από τους οποίους κληρώνονται οι πρόεδροι των τριμελών εφετείων κακουργημάτων, μονομελών εφετείων
κακουργημάτων και τριμελών εφετείων πλημμελημάτων
και Γ) όλων των υπόλοιπων εφετών, από τους οποίους
κληρώνονται τα μέλη των συνθέσεων των μικτών ορκωτών, των πενταμελών και των τριμελών εφετείων.
Άρθρο 48
1. Η διαδικασία της κλήρωσης των συνθέσεων είναι
η ακόλουθη:
Α. Πρόεδροι: Με εξαίρεση εκείνους για τους οποίους
υπάρχει σχετική διάταξη του προέδρου του τριμελούς
συμβουλίου διεύθυνσης του Εφετείου για τον αποκλεισμό τους από την κλήρωση εξαιτίας της ύπαρξης κω-
λύματος τους:
α) Στην κληρωτίδα εισάγονται τα ονόματα όλων των
αρχαιότερων προέδρων εφετών που είναι γραμμένα
στον Α’ Πίνακα, και κληρώνονται οι πρόεδροι (τακτικοί
και αναπληρωματικοί) για τα μικτά ορκωτά εφετεία και
τα πενταμελή εφετεία.
β) Στην κληρωτίδα εισάγονται τα ονόματα όλων των
νεότερων προέδρων εφετών και των αρχαιότερων εφετών που είναι γραμμένα στον Β’ Πίνακα, και κληρώνονται
οι πρόεδροι-προεδρεύοντες (τακτικοί, αναπληρωματικοί
και εφεδρικοί) για τα τριμελή και τα μονομελή εφετεία.
Β. Μέλη: Με εξαίρεση εκείνους για τους οποίους υπάρχει σχετική διάταξη του προέδρου του τριμελούς’ συμ-
βουλίου διεύθυνσης του Εφετείου για τον αποκλεισμό
τους από την κλήρωση εξαιτίας της ύπαρξης κωλύματος
τους, στην κληρωτίδα εισάγονται τα ονόματα όλων των
εφετών που είναι γραμμένα στον Γ’ Πίνακα, και κληρώνονται τα μέλη (τακτικά και αναπληρωματικά) για τα
μικτά ορκωτά εφετεία, για τα πενταμελή εφετεία και για
τα τριμελή εφετεία.
Γ. Εισαγγελείς: Στην κληρωτίδα εισάγονται, σύμφωνα
με τον οικείο πίνακα του Εισαγγελέα Εφετών, τα ονόματα:
α) Όλων των εισαγγελέων εφετών, από τους οποίους
κληρώνονται οι εισαγγελείς των μικτών ορκωτών, των
πενταμελών και ανάλογος προς τις υπηρεσιακές ανάγκες
αριθμός εισαγγελέων των τριμελών εφετείων,
β) όλων των αντεισαγγελέων εφετών, από τους οποίους κληρώνονται οι εισαγγελείς των υπόλοιπων τριμε-
λών και των μονομελών εφετείων.
2. Ο Γραμματέας του Τριμελούς Εφετείου διαβάζει από
τους οικείους πίνακες τα ονόματα των δικαστικών και
εισαγγελικών λειτουργών που θα κληρωθούν για την
κάθε κατηγορία δικαστηρίων. Ο Πρόεδρος του Δικαστηρίου επιδεικνύει τον αντίστοιχο κλήρο και στη συνέχεια
θέτει τούτο στην κληρωτίδα. Όταν τεθούν στην κληρωτίδα όλοι οι κλήροι που αφορούν την ίδια κατηγορία
δικαστικών λειτουργών, ο Πρόεδρος αναγγέλλει πρώτα
τη δικάσιμο και κατόπιν εξάγει από την κληρωτίδα ένα
όνομα, το οποίο και εκφωνεί. Με τον τρόπο αυτόν, πρώτα
κληρώνονται τα τακτικά μέλη του δικαστηρίου για τη
συγκεκριμένη δικάσιμο και μετά τα αναπληρωματικά
μέλη του. Για τους προέδρους στο μικτό ορκωτό εφετείο,
το πενταμελές εφετείο, το τριμελές εφετείο κακουργημάτων και το μονομελές εφετείο κακουργημάτων, κλη-
ρώνονται αναπληρωματικοί πρόεδροι για κάθε σύνθεση.
Για τους προέδρους στα τριμελή εφετεία πλημμελημάτων, όταν μεν συνεδριάζει ένα τριμελές εφετείο πλημμε-
λημάτων την ημέρα κληρώνεται ένας αναπληρωματικός
πρόεδρος, όταν όμως συνεδριάζουν δύο τριμελή εφετεία
πλημμελημάτων την ημέρα κληρώνονται και για τις δύο
συνθέσεις, ένας αναπληρωματικός πρόεδρος και ένας
εφεδρικός (αναπληρωματικός) πρόεδρος που θα βρίσκεται σε ετοιμότητα κατ’ οίκον. Έτσι συνεχίζονται οι
κληρώσεις για όλα τα ποινικά δικαστήρια του εφετείου
και για όλες τις συνεδριάσεις του κάθε μήνα. Μετά το
τέλος της κλήρωσης συντάσσεται από το Γραμματέα της
έδρας το σχετικό πρακτικό, σύμφωνα με τις διατάξεις
των άρθρων 140 επ. ΚΠοινΔ. Σε αυτό οι κληρωθείσες
συνθέσεις αναγράφονται χωριστά για κάθε ημέρα του
μήνα και για κάθε δικαστήριο (Μ.Ο.Ε., Πενταμελές Εφετείο, Τριμελή Εφετεία και Μονομελές Εφετείο). Επίσης,
αναγράφονται και τα ονόματα των αναπληρωματικών
δικαστών και εισαγγελικών λειτουργών.
3. Οι εφέτες που κληρώνονται ως αναπληρωματικοί σύνεδροι, σε αριθμό που ορίζεται με πράξη του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
προέδρου του τριμελούς συμβουλίου διεύθυνσης του
Εφετείου, αντικαθιστούν τους τακτικούς δικαστές που
κωλύονται κατά την ημέρα, για την οποία έχουν κληρωθεί ως αναπληρωματικοί. Σε περίπτωση που η συνε-
δρίαση κάποιου δικαστηρίου συνεχίζεται σε επόμενη
ή επόμενες ημέρες, τους τυχόν κωλυόμενους εφέτες
(συνέδρους) αντικαθιστούν οι κληρωθέντες ως αναπληρωματικοί για την ημέρα που εκδικάζεται η υπό-
θεση, στην οποία προέκυψε το κώλυμα. Αν το κώλυμα
(ασθένεια ή ανυπέρβλητη υπηρεσιακή ή προσωπική
ανάγκη) διαπιστωθεί κατά την έναρξη της συνεδρίασης
και αφορά όλη τη δικάσιμο, τότε ο κληρωθείς ως αναπληρωματικός, αντικαθιστά τον αρχικώς κληρωθέντα
σε όλη τη δικάσιμο.
4. Σε περίπτωση που κωλύεται και ο αναπληρωματικός πρόεδρος κάποιου δικαστηρίου, τότε με απόφαση
του τριμελούς συμβουλίου διεύθυνσης του Εφετείου
ορίζεται ο δικαστής που τον αντικαθιστά ως εξής: α) σε
περίπτωση κωλύματος αρχαιοτέρου προέδρου εφετών
(τακτικού και αναπληρωματικού) του μικτού ορκωτού
εφετείου και του πενταμελούς εφετείου, ο δικαστής
που ορίζεται για αντικατάσταση, πρέπει να είναι πρόεδρος εφετών που συμπεριλαμβάνεται στον Α’ πίνα-
κα και μόνο σε περίπτωση μη ύπαρξης ή κωλύματος
όλων των αρχαιοτέρων προέδρων εφετών του αυτού
πίνακα, τον κωλυόμενο (αναπληρωματικό) πρόεδρο
εφετών αντικαθιστά ένας εκ των νεοτέρων προέδρων
εφετών, που συμπεριλαμβάνεται στον Β’ Πίνακα, β) σε
περίπτωση κωλύματος νεοτέρου προέδρου εφετών ή
αρχαιότερου εφέτη (τακτικού και αναπληρωματικού)
των τριμελών και μονομελών εφετείων, ο δικαστής που
ορίζεται για αντικατάσταση, πρέπει να προέρχεται από
τον ως άνω Β’ Πίνακα, που περιλαμβάνει τα ονόματα
των νεοτέρων προέδρων εφετών ή αρχαιότερων εφετών που κληρώνονται ως πρόεδροι των τριμελών και
μονομελών εφετείων και μόνο αν δεν υπάρχουν ή κωλύονται όλοι αυτοί τον κωλυόμενο (αναπληρωματικό)
πρόεδρο, αντικαθιστά ένας εκ των αρχαιοτέρων προέδρων εφετών που συμπεριλαμβάνεται στον Α’ Πίνακα
και γ) σε περίπτωση εξαντλήσεως ή κωλύματος των
κληρωθέντων αναπληρωματικών μελών (συνέδρων)
των ποινικών δικαστηρίων, με απόφαση του τριμελούς
συμβουλίου διεύθυνσης του Εφετείου, ορίζεται ως αναπληρωματικός σύνεδρος ένας ή περισσότεροι εφέτες
από αυτούς που κληρώνονται ως μέλη (σύνεδροι) των
ως άνω δικαστηρίων.
ΚΕΦΑΛΑΙΟ Δ’
Θερινά Τμήματα
Άρθρο 53
Στο διάστημα των θερινών τμημάτων και συγκεκριμένα στη χρονική περίοδο από την 1 Ιουλίου μέχρι και τις
15 Σεπτεμβρίου κάθε χρόνου το Εφετείο λειτουργεί σε
ιδιαίτερα Θερινά Τμήματα, τα οποία προσδιορίζονται με
απόφαση της Ολομέλειας του.
Άρθρο 54
Στα Θερινά Τμήματα του Εφετείου Θεσσαλονίκης
υπηρετούν όλοι οι πρόεδροι εφετών και εφέτες. Τούτο
όμως σε καμιά περίπτωση δεν αποκλείει την εκούσια
άσκηση των καθηκόντων τους ή την ανάκληση τους σε
επείγουσες περιπτώσεις από τον πρόεδρο του τριμελούς
συμβουλίου διεύθυνσης του Εφετείου.
Άρθρο 55
Στη διάρκεια των Θερινών Τμημάτων εκδικάζεται περιορισμένος αριθμός υποθέσεων που βασικά έχει το χα-
ρακτήρα του επείγοντος, με την έννοια ότι η μη ρύθμιση
τους επιφέρει ανεπανόρθωτη βλάβη και συνεπάγεται
σημαντικές ζημίες στα διάδικα μέρη. Συνεπώς ο αριθμός
των εκδικαζομένων υποθέσεων είναι πολύ περιορισμένος και η προτίμηση τους δίδεται με αυστηρά κριτήρια
σε τρόπο ώστε να μην επιβαρύνονται με πρόσθετο έργο
οι εφέτες στο διάστημα του καλοκαιριού.
Άρθρο 56
Στη διάρκεια των Θερινών Τμημάτων για την εκδίκαση
των διαφόρων πολιτικών υποθέσεων με επείγοντα χαρακτήρα το Εφετείο Θεσσαλονίκης συνεδριάζει συνολικά
μόνο τρεις (3) φορές. Πέραν απ’ αυτές τις συνεδριάσεις
δεν επιτρέπεται να ορισθεί άλλη.
ΤΜΗΜΑ ΤΡΙΤΟ:
ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ
Άρθρο 57
Η Γραμματεία του Εφετείου Θεσσαλονίκης συγκροτείται α) από μία (1) Διεύθυνση και β) από ένα (1) Αυτοτελές
Τμήμα.
α) Διεύθυνση Γραμματείας: Της Διεύθυνσης της Γραμματείας προΐσταται ο πρόεδρος του τριμελούς συμβουλί-
ου διεύθυνσης του Εφετείου. Λειτουργεί με προϊστάμενο
διεύθυνσης και διαιρείται στα Τμήματα που αναφέρονται στα παρακάτω άρθρα του παρόντος Κανονισμού.
Ο προϊστάμενος διεύθυνσης της Γραμματείας διευθύνει
τις υπηρεσίες της Γραμματείας του Εφετείου, συντονίζει
τις εργασίες της και δίνει τις αναγκαίες οδηγίες στο προσωπικό της. Επιπλέον των ρητά προβλεπόμενων στον
Κώδικα Δικαστικών Υπαλλήλων και στον Κώδικα Οργανισμού Δικαστηρίων αρμοδιοτήτων του, εισηγείται στο
τριμελές συμβούλιο διεύθυνσης για την τοποθέτηση και
μετακίνηση των δικαστικών υπαλλήλων.
β) Αυτοτελές Τμήμα Γραμματείας: Στο τμήμα αυτό
υπάγονται οι υπάλληλοι του κλάδου ΠΕ Τεκμηρίωσης
και Επικουρίας Δικαστικού Έργου. Προϊστάμενος των
υπαλλήλων του εν λόγω κλάδου είναι ο πρόεδρος του
τριμελούς συμβουλίου διεύθυνσης του Εφετείου ή δικαστικός λειτουργός που ορίζεται από αυτόν με τον
αναπληρωτή του. Οι δικαστικοί υπάλληλοι του ’Κλάδου ΠΕ Τεκμηρίωσης και Επικουρίας Δικαστικού Έργου
έχουν τα ακόλουθα καθήκοντα: α) Επικουρούν άμεσα
τους δικαστικούς λειτουργούς στο έργο τους, υπό την
ευθύνη και τον έλεγχο τους, β) απασχολούνται στην
ταξινόμηση και την προκαταρκτική επεξεργασία των
υποθέσεων και γ) επεξεργάζονται τη νομολογία του
δικαστηρίου και συντάσσουν ευρετήρια και δελτία νομολογίας εθνικών, ενωσιακών, διεθνών και αλλοδαπών
δικαστηρίων, καθώς και νομοθεσίας, βιβλιογραφίας και
αρθρογραφίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
Άρθρο 58
Η κατανομή των υπαλλήλων στη Γραμματεία, με βάση
τις οργανικές θέσεις, ρυθμίζεται με σχετική απόφαση του
τριμελούς συμβουλίου διεύθυνσης του εφετείου.
Άρθρο 59
Διοικητικό Τμήμα: Στο Τμήμα αυτό υπάγεται κάθε εργασία και ενέργεια σχετική με τη Διοίκηση του Εφετείου
θεσσαλονίκης. Η τήρηση του πρωτοκόλλου αλληλογραφίας του Προέδρου του Τριμελούς Συμβουλίου Διεύθυν-
σης του Εφετείου και του Προϊσταμένου Διευθύνσεως
της Γραμματείας και η δημοσίευση των αποφάσεων του
Τριμελούς Συμβουλίου Διεύθυνσης και των πράξεων και
αποφάσεων του Προέδρου. Οι εργασίες του Γραφείου
Γραμματείας Επιθεώρησης της παρ. 3 του άρθρου 94 του
ν. 4938/2022. Η Γραμματεία της Ολομέλειας του Εφετείου
και του Συμβουλίου Εφετών της παρ. 2 του άρθρου 88
του ν. 4938/2022. Η Γραμματεία του Πενταμελούς Πειθαρχικού Συμβουλίου του Εφετείου Θεσσαλονίκης της
παρ. 11 του άρθρου 113 του ν. 4938/2022. Η Γραμματεία
του Πενταμελούς Υπηρεσιακού Συμβουλίου της παρ. 3
του άρθρου 87 του ν. 4798/2021 (και ως Πειθαρχικού).
Η γραμματειακή υποστήριξη για τη διενέργεια πειθαρχικών προκαταρκτικών εξετάσεων κατά δικαστικών
λειτουργών και υπαλλήλων. Η κλήρωση των συνθέσεων των ποινικών δικαστηρίων και των συμβουλίων. Η
γραμματειακή υποστήριξη των Προέδρων Εφετών που
διενεργούν επιθεώρηση στα Πρωτοδικεία και Ειρηνοδικεία της Περιφέρειας του Εφετείου. Η τήρηση (και
σε ηλεκτρονική μορφή) του μητρώου, των ατομικών
υπηρεσιακών φακέλων και των αδειών Δικαστών και
Υπαλλήλων όλων των κλάδων. Η κατάρτιση της μηνιαίας
υπηρεσίας των δικηγόρων για αυτεπάγγελτο διορισμό
στα ποινικά δικαστήρια του Εφετείου. Η διεκπεραίωση
αιτήσεων πολιτών χαμηλού εισοδήματος για παροχή
νομικής βοήθειας στο πλαίσιο του ν. 3226/2004. Η παραλαβή δικαιολογητικών δικηγόρων για αμοιβή τους
από αυτεπάγγελτο διορισμό. Η διενέργεια εκλογών
(βουλευτικών, τοπικής αυτοδιοίκησης, ευρωεκλογών,
αιρετών εκπροσώπων υπηρεσιακών συμβουλίων, τριμελούς συμβουλίου διεύθυνσης Εφετείου). Οι εκθέσεις της
γραμματείας. Η όρκιση δικαστών, υπαλλήλων, δικηγόρων και δικαστικών επιμελητών. Οι εργασίες σχετικά με
τη μετακίνηση δικαστών εκτός έδρας, για τη συγκρότηση
δικαστηρίων. Η τήρηση εθιμοτυπίας. Η διαχείριση της
υπηρεσίας του προσωπικού (Φυλάκων και Οδηγών) του
υπόγειου χώρου στάθμευσης του Δικαστικού Μεγάρου
Θεσσαλονίκης. Η έκδοση αδειών εισόδου οχημάτων
στους χώρους στάθμευσης του Μεγάρου. Η γραμματειακή υποστήριξη του Σωματείου «Ταμείο Ενίσχυσης
και Αλληλοβοήθειας Δικαστικών Λειτουργών Εφετείου
Θεσσαλονίκης». Κάθε εργασία που ανάγεται στην αρμοδιότητα των Επιμελητών Δικαστηρίων του Εφετείου.
Άρθρο 60
Τμήμα Προμηθειών-Ειδικό Γραφείο: Στο Τμήμα αυτό
υπάγεται κάθε εργασία και ενέργεια σχετική με τα παρακάτω αντικείμενα: Τήρηση βιβλίου Κινητής Περιουσίας
(Επίπλων και Σκευών), Ανάθεση υπηρεσιών φύλαξης,
καθαριότητας, συντήρησης ηλεκτρομηχανολογικού
εξοπλισμού και εγκαταστάσεων θέρμανσης-ψύξης,
συντήρησης ανελκυστήρων και συστημάτων πυροπροστασίας-πυρανίχνευσης, τεχνικής υποστήριξης υλικού
και λογισμικού μέρους πληροφορικής, συντήρησης συστημάτων μηχανών γραφείων και κλιματιστικών μη-
χανημάτων, προμήθειας γραφικής ύλης, αναλωσίμων
πληροφορικής, αναλωσίμων εκτυπωτών, φωτοτυπικών
μηχανημάτων, προμήθειας μηχανογραφικού χαρτιού
και φωτοαντιγραφικού χαρτιού, προμήθειας ειδών
υγιεινής και ευπρεπισμού, υλικών συντήρησης εγκαταστάσεων θέρμανσης, ψύξης, πυρασφάλειας, ανελ-
κυστήρων και κλιματιστικών, που αφορούν τις ανάγκες
των Υποθηκοφυλακείων, των Ιατροδικαστικών Υπηρεσιών, των Εταιρειών Προστασίας Ανηλίκων, καθώς
και κάθε άλλης Υπηρεσίας αρμοδιότητας Υπουργείου
Δικαιοσύνης της περιφέρειας του Εφετείου Θεσσαλονίκης, εποπτευόμενων φορέων, πλην του Πρωτοδικείου
και της Εισαγγελίας Πρωτοδικών Θεσσαλονίκης, καθώς και των Ειρηνοδικείων και Πταισματοδικείων της
έδρας. Διενέργεια διαγωνισμών για την κάλυψη των
παραπάνω αναγκών των εποπτευόμενων φορέων του
Εφετείου Θεσσαλονίκης. Κατάρτιση διακηρύξεων για
διενέργεια διαγωνισμών και συμβάσεων. Κατάρτιση
προϋπολογισμού και απολογισμού. Ανάρτηση αιτημάτων, εγκρίσεων, συμβάσεων, εντολών πληρωμής
στο ΚΗΜΔΗΣ. Γραμματειακή υποστήριξη και τήρηση
πρωτοκόλλου της Τριμελούς Επιτροπής Διαχείρισης
της Επιχορήγησης του Εφετείου Θεσσαλονίκης του άρθρου 64 του ν. 3900/2010. Προμήθειες του Εφετείου
Θεσσαλονίκης με τη διενέργεια διαγωνισμών. Καταγραφή και ικανοποίηση αναγκών υπαλλήλων σε γραφική
ύλη, χαρτί, αναλώσιμα εκτυπωτών, φωτοτυπικών κ.λπ.
Διαχείριση αποθηκών Εφετείου Θεσσαλονίκης. Τήρηση
προγράμματος Δημόσιας Λογιστικής του Υπουργείου
Δικαιοσύνης. Σύνταξη πρακτικών Επιτροπών και αποφάσεων ανάληψης υποχρέωσης. Έκδοση Χρηματικών
Ενταλμάτων Πληρωμής και επιταγών. Απόδοση φόρου
και κρατήσεων από προμήθειες και υπηρεσίες του Δημοσίου. Διαχείριση αιτημάτων για διάφορα θέματα από
όλες τις συστεγαζόμενες υπηρεσίες του Δικαστικού Μεγάρου και συνεργασία με την τεχνική υπηρεσία για τη
συντήρηση του ηλεκτρομηχανολογικού εξοπλισμού και
γενικά τη συντήρηση του Μεγάρου. Η Γραμματεία των
Επιτροπών για τη διοίκηση, διαχείριση και λειτουργία
του Δικαστικού Μεγάρου. Προμήθειες του Δικαστικού
Μεγάρου. Υπολογισμός της ΔΕΗ των οκτώ (8) κυλικείων
του Μεγάρου και των λοιπών μισθωτών του Μεγάρου.
Αντιμετώπιση αναγκών του Μεγάρου. Διεκπεραίωση
λογαριασμών φυσικού αερίου και ύδρευσης του Μεγάρου. Διαχείριση του ταμείου του Μεγάρου.
Άρθρο 61
Γραφείο Γραμματείας Επιθεώρησης Θ’ Δικαστικής
Περιφέρειας: Το Γραφείο αυτό ιδρύθηκε το πρώτον με
την υπ’ αρ. 2/2007 απόφαση της Ολομέλειας του Εφετείου Θεσσαλονίκης, κατ’ επιταγή του άρθρου 2 του
ν. 3514/2006 (Α’ 266), που τροποποίησε το άρθρο 81
του ν. 1756/1988, και το οποίο (Γραφείο) εξακολουθεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
να προβλέπεται και στο άρθρο 94 του ν. 4938/2022.
Υπάγεται στο Διοικητικό Τμήμα του Εφετείου και τοποθετούνται σε αυτό, με απόφαση του τριμελούς συμ-
βουλίου διεύθυνσης του Εφετείου Θεσσαλονίκης, ένας ή
περισσότεροι γραμματείς του Διοικητικού Τμήματος του
Εφετείου. Τα αντικείμενα του Γραφείου ρυθμίζονται από
τον εκάστοτε ισχύοντα Κώδικα Οργανισμού Δικαστηρίων και Κατάστασης Δικαστικών Λειτουργών.
Άρθρο 64
Τμήμα Αρχείου: Στο τμήμα αυτό υπάγονται: Η φύλαξη
όλων των δικογραφιών και των αποφάσεων των πολιτικών και ποινικών δικαστηρίων του Εφετείου και των βου-
λευμάτων του Συμβουλίου Εφετών, των παρελθόντων
ετών. Η επικύρωση και χορήγηση αντιγράφων εγγράφων εκ των παραπάνω δικογραφιών και βουλευμάτων.
Η επικύρωση και χορήγηση αντιγράφων αποφάσεων
των πολιτικών και ποινικών δικαστηρίων, όλων των ετών.
Η φύλαξη των σχετικών εισαγωγικών δικογράφων των
πολιτικών αποφάσεων (εφέσεις και πρόσθετοι λόγοι
εφέσεων, κλήσεις, αιτήσεις, παρεμβάσεις, προτάσεις
και προσθήκες-σημειώματα), των εισηγητικών εκθέσεων των εκθέσεων εξετάσεων μαρτύρων, εκθέσεων
πραγματογνωμόνων κ.λ.π. Η φύλαξη των ασκηθέντων
ενδίκων μέσων παρελθόντων ετών κατά των πολιτικών
αποφάσεων (αναιρέσεις, ανακοπές, αναψηλαφήσεις) και
των σχετικών βιβλίων ευρετηρίων αυτών. Η χορήγηση
απογράφων επί των πολιτικών αποφάσεων των παρελθόντων ετών. Η βεβαίωση περί άσκησης ή μη ενδίκων
μέσων επί των πολιτικών αποφάσεων των παρελθόντων
ετών. Η εκτέλεση της διαδικασίας κατάθεσης χρηματικών εγγυήσεων, που ορίζονται με αποφάσεις των δι-
καστικών οργάνων του Εφετείου, η αρχειοθέτηση και
φύλαξη των σχετικών γραμματίων του Ταμείου Παρακαταθηκών και Δανείων καθώς και η διαδικασία απόδοσης
αυτών των εγγυήσεων, με τη σύνταξη κατά περίπτωση
των σχετικών εγγράφων, Η παρακολούθηση και ανταπόκριση επί της σχετικής αλληλογραφίας δικαστικών και
ξένων αρχών (ΑΑΔΕ, Αστυνομικών Αρχών, οργάνων της
περιφέρειας κ.λπ.).
Άρθρο 65
Τμήμα Ενδίκων Μέσων - Εκκαθάρισης Ποινικών Υποθέσεων: Στο Τμήμα αυτό υπάγεται η εκκαθάριση των
απολήψιμων των ποινικών αποφάσεων, η βεβαίωση
τους στα αρμόδια Δημόσια Ταμεία Εισπράξεων και η
καταχώριση τους στα οικεία Βιβλία, η εκκαθάριση και
βεβαίωση των επιβαλλομένων χρηματικών ποινών και
λοιπών εξόδων. Η κατάθεση των ενδίκων μέσων κατά
αποφάσεων όλων των ποινικών δικαστηρίων, η βεβαίωση περί άσκησης ή μη, ενδίκων μέσων επί των ποινικών
αποφάσεων όλων των ετών. Η καταχώρηση δοσοποίησης των ποινών. Η διακίνηση αρμοδίως των δικογραφιών
των ποινικών αποφάσεων, επί των οποίων ασκήθηκαν
ένδικα μέσα. Η παραλαβή, φύλαξη, καταστροφή και
απόδοση πάσης φύσεως πειστηρίων. Η καθημερινή κατανομή των αιθουσών (ακροατηρίων) των δικαστηρίων
του Εφετείου που διακόπτουν τη συνεδρίαση τους, με
βάση τις ανάγκες της Υπηρεσίας.
Άρθρο 67Α
α) Διαχειριστής της πάγιας προκαταβολής του Εφετείου Θεσσαλονίκης ορίζεται, με απόφαση του τριμελούς
συμβουλίου διεύθυνσης του Εφετείου, ένας (1) μόνιμος
δικαστικός υπάλληλος του Εφετείου, με τον αναπληρωτή
του, με την προϋπόθεση να μην υπηρετεί σε τμήμα της
Γραμματείας που εμπλέκεται στη διαδικασία εκκαθάρισης και πληρωμής δαπανών και κατά προτίμηση του
κλάδου ΠΕ Οικονομολόγων,
β) Με απόφαση του τριμελούς συμβουλίου διεύθυνσης
του Εφετείου Θεσσαλονίκης ορίζεται ένας (1) δικαστικός
υπάλληλος του Εφετείου, με τον αναπληρωτή του, ο οποίος επικουρεί τον ορισμένο από την Ολομέλεια εκπρόσω-
πο τύπου του Εφετείου, κατά προτίμηση του κλάδου ΠΕ
Δικαστικής Επικοινωνίας και Διεθνών Σχέσεων».
Κρίθηκε, αποφασίστηκε και δημοσιεύθηκε στην Αθήνα, στις 9 Νοεμβρίου 2023.
Η Πρόεδρος
ΙΩΑΝΝΑ ΚΛΑΠΑ-ΧΡΙΣΤΟΔΟΥΛΕΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1293/26.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201293.pdf | Tokens: 34594]